Afrikaans: Vrees vir geweld het ’n belangrike vraagstuk in Suid-Afrika geword vanweë die waargenome effek daarvan op mense se sosiale gedrag. Hierdie artikel fokus op die impak wat geweld op Suid-Afrikaanse verbruikers het, asook op wyses waarop die kleinhandelsomgewing deur die veranderinge in sosiale gedrag as gevolg van die vrees vir geweld beïnvloed word. Die implikasies daarvan vir kleinhandelaars word ondersoek aangesien Suid-Afrikaanse kleinhandelaars direkte bemarking as ’n alternatiewe, veiliger aankoopkanaal aan veiligheidsbewuste verbruikers kan bied. Die bevindinge van ’n verkennende studie dui aan dat vroue, asook almal wat reeds slagoffers van geweld by ’n winkel of inkopiesentrum was, meer sensitief as ander mense is met betrekking to hulle veiligheid wanneer hulle aankope doen.